સૌથી પહેલા તો તમારા મેકઅપ અને જરૂરિયાતની વસ્તુનો સામાન કે જે તમે સાથે લઇને ફરી શકો એના માટે એક શોલ્ડર બેગ અથવા તો મીડ્યમ સાઇઝનું પર્સ લઇ શકો છો. ખાસ કરીને મેકઅપનો કિંમતી સામાન જેવો કે પેન્સિલ, લિપસ્ટિક, આય લાઇનર જે તૂટે એવી વસ્તુ છે એના માટે પાઉચ અથવા તો પ્લાસ્ટિકનો ડબ્બો લઇ લો. ત્યાં સાથે લઇ જવા માટે સાબુ, ટૂથપેસ્ટ, ફેસવોશ જેવી વસ્તુઓ નાના પેકમાં લઇ લો જેથી કરીને બેગમાં જગ્યા પણ ન રોકે. પછી તો તમે જ્યાં ફરવા જવાના છો ત્યાંની વેધર, વાતાવરણ સૌથી પહેલા જાણી લો. કારણ કે તમને ત્યાંના વાતાવરણ પ્રમાણે કપડા લઇ જવાની ખબર પડે. જો જ્યાં ફરવા જવાના છો ત્યાં ઠંડી હોય તો પછી તમારે ગરમ કપડા જોડે લઇ જવા પડશે. ચોમાસુ હોય તો છત્રી, રેઇનકોટ, પ્લાસ્ટિક બેગ, વધારાના નેપકિન્સ, કપડાં જોડે રાખો. કપડાનુ સિલેક્શન પણ એ રીતે કરો જેમ કે તમે કોઇને મળવા જાવ છો તો ત્યાં કેવા કપડા સારા લાગશે એ વિચારીને પેકિંગ કરો. તમે બહાર ફરવા જાવ છો એટલે ડીનર પર તો જવાનુ થાય જ તો બે-ત્રણ કપડા એ રીતે લઇ લો.